google/wiki40b huggingface dataset:
Felda Teratai Jengka 21

FELDA Teratai Jengka 21 merupakan sebuah kampung (FELDA) yang terletak di Bandar Jengka, Pahang.
Jengka 21 merupakan salah satu dari projek tanah rancangan dibawah seliaan agensi FELDA. FELDA ditubuhkan atas usaha Perdana menteri Malaysia ke-2, Allahyarham Tun Abdul Razak dalam menjadikan DEB (Dasar ekonomi Baru) sebagai sebuah kenyataan.
Jengka 21 turut dirujuk sebagai FELDA Teratai Jengka 21 dan didiami lebih 400 keluarga. Setiap keluarga dibahagikan kepada beberapa kawasan kediaman yang dipanggil 'blok'. Terdapat 18 blok-blok dan kerja-kerja kemasyarakatan selalunya dilakukan bersama-sama oleh warga FELDA mengikut blok masing-masing.

Sejarah awal

Sepertimana warga-warga FELDA lain, penduduk-penduduk tanah rancangan di gelar 'peneroka' dan 'penerokawati'. Peneroka Jengka 21 datang dari pelbagai latar belakang dan negeri-negeri berlainan.
Pengambilan Peneroka/wati bermula pada tahun 1985. Antara syarat-syarat awal pengambilan adalah: 1)Warganegara Malaysia dan anak kelahiran negeri Pahang 2)Sudah berkahwin
Namun, akibat permasalahan yang tidak dapat dielakkan syarat pengambilan terpaksa diubah pada sekitar tahun 1987 yang mana menyaksikan peneroka/wati di ambil dari pelbagai negeri seperti Kedah, Kelantan, Selangor, Negeri Sembilan dan sebagainya. Peneroka/wati diberikan sebuah rumah setiap keluarga dan sebidang tanah berkeluasan 10 ekar untuk diusahakan
C-130 Hercules

Tentera

C-130 mencatat sejarah pada 8 November, 21 November dan 22 November 1963 apabila C-130 membuat pendaratan di atas kapal USS Forrestal. C-130 mencatat rekod untuk pesawat terberat dan terbesar mendarat di atas kapal induk Tentera laut. Ujian itu berjaya tetapi idea tersebut di anggap terlalu merbahaya untuk operasi COD biasa (Penghantaran Atas Kapal Induk Carrier On-board Delivery").

Awam

Pada hujung tahun 1980-an, 22 buah kapal terbang C-130A milik Tentera Udara A.S yang telah dibersarakan dikeluarkan daripada simpanan di Pangkalan Tentera Udara Davis-Monthan dan dipindahkan ke Perkhidmatan Perhutanan A.S yang mana kemudiannya telah menjual kapal terbang ini kepada 6 syarikat persendirian untuk diubah suai kepada kapal terbang penangki udara untuk digunakan dalam melawan kebakaran hutan (lihat skandal kapal terbang penangki udara Perkhidmatan Perhutanan A.S). Selepas 2 buah kapal terbang ini terhempas disebabkan oleh sayapnya tertanggal semasa dalam penerbangan angkara "rekahan tekanan lesu" (fatigue stress cracking), keseluruhan angkatan kapal terbang C-130A tidak lagi dibenarkan untuk digunakan pada tahun 2004.
Kapal terbang C-130 milik Tentera Udara Australia digunakan untuk membawa seorang pesakit seberat 530 paun (240 kg) kerana ketiadaan ambulans atau pesawat yang cukup besar untuk mengangkutnya. Walaupun pesakit wanita ini cukup sihat untuk diangkut melalui jalan darat dari Mt. Isa ke Townsville, Perkhidmatan Ambulans Queensland tidak mempunyai kenderaan untuk membawanya.
Vícar

Vícar merupakan sebuah kawasan perbandaran yang terletak di wilayah Almería, Andalusia, Sepanyol
Telukbuyung

Poskod

Poskod yang digunakan di Telukbuyung adalah 41355. Terdapat buah desa di dalam daerah kecamatan Pakisjaya.
Empayar Tanah Sri Indah Sekebun Bunga

Empayar Tanah Sri Indah Sekebun Bunga merupakan serpihan daripada Sriwijaya. Empayar ini wujud pada tahun 692 M.

Kewujudan

Pada tahun 692, Sri Jayanaga telah mangkat di dalam peperangan Muka Selat Madura. Empayar Sriwijaya telah dipecahkan mengikut geografi iaitu bahagian daratan dan kepulauan. Bahagian daratan telah dirajai oleh Sri Dwipantra yang memerintah dari Valai Penjuru dan bahagian kepulauan dirajai oleh adik baginda, Sri Dhiraja yang memerintah dari Kota Matajap.
Empayar Sriwijaya di bahagian daratan telah mengalami perpecahan yang lebih besar dengan berlakunya pemberontakan dari Khemra Hilir dan Khemra Hulu, Dvaravati dan Arimadana. Hanya Segenting Kra dan Semenanjung sahaja yang taat. Pada ketika itu, terdapat pertikaian telah berlaku dengan empayar kepulauan.
Ketika zaman krisis ini, nama Valai Penjuru telah diubah nama kepada Medang Bhumi atau Amdan Negara. Empayar ini mengalami peralihan zaman dan ianya telah melahirkan dua nama yang berbeza iaitu empayar daratan telah mengubah namanya kepada Empayar Tanah Sri Indah Sekebun Bunga manakala empayar kepulauan ini tetap dengan nama Sriwijaya.

Pengakhiran

Pada tahun 829, Sang Ratu Sanjaya telah mangkat di Medang Bhumi. Baginda telah berwasiat agar empayar baginda dinamakan Empayar Sampugita.
Villablino

Villablino merupakan sebuah kawasan perbandaran di Sepanyol di León, di komuniti autonomi Castile dan León.
Venera 1

Kapal angkasa

Venera 1 adalah 643.5-kilogram (1,419 lb) suar terdiri daripada badan silinder 1.05 meters (3 ka 5 in) diameter diatasnya kubah, dengan ketinggian penuh 2.035 meters (6 ka 8.1 in). Ia diberikan tekanan pada 1.2 standard atmospheres (120 kPa) dengan nitrogen kering, dengan kipas dalaman bagi mengekalkan taburan haba yang sekata. Dua panel suria mengunjur dari silender, mencaj bateri zink-perak. Antena parabolik jaring logam 2-meter direka bagi menghantar data dari Zuhrah ke Bumi pada frekuensi 922.8 MHz. Tiang antena 2.4-meter digunakan bagi menghantar isyarat gelombang pendek semasa fasa berhampiran dengan Bumi. Antena Semiarah "quadripole" dipasang pada panel suria memberikan telimetri rutin dan hubungan telearahan dengan Bumi semasa dalam misi, pada gelombang radio desimeter dikutub-bulat.
Suar itu dilengkapi dengan peralatan saintifik termasuk magnetometer pintu fluks dilekatkan kepada tiang antena, dua perangkap ion untuk mengukur angin solar, pengesan mikrometeorite, dan tiub kaunter Geiger dan alat pengerdip Iodide Sodium untuk mengukur sinaran kosmik. Satu eksperimen dilekatkan pada satu panel solar untuk mengukur suhu lapisan ujian. Radiometer Inframerah dan / atau ultraungu mungkin turut dimasukkan. Kubah ini mengandungi enjin KDU-414 yang digunakan untuk pembetulan pertengahan jalan. Kawalan suhu telah dicapai melalui bidai haba bermotor.
Semasa sepanjang penerbangan, Venera 1 distabilkan melalui putaran. Ia merupakan kapal angkasa pertama yang direka untuk melakukan pembetulan pertengahan perjalanan, dengan memasukkan mod penstabilan 3-paksi, menetapkan pada Matahari dan bintang Canopus. Sekiranya ia sampai ke Zuhrah, ia akan memasuki mod penstabilan 3-paksi lain, menetapkan Matahari dan Bumi, dan menggunakan antena parabola buat kali pertama untuk menghantar data.
Babakanmulya, Jalaksana

Poskod

Poskod yang digunakan di Babakanmulya adalah 45554. Terdapat buah desa di dalam daerah kecamatan Jalaksana.
Cililin

Poskod

Poskod yang digunakan di Cililin adalah 40562. Terdapat buah desa di dalam daerah kecamatan Cililin.
Awang Abu Bakar bin Apong

Awang Abu Bakar bin Apong (rujukan kehormat Yang Berhormat Pehin Dato) ialah seorang pembesar Brunei. Pada masa ini, beliau memegang jawatan sebagai Menteri Hal Ehwal Dalam Negeri dalam kerajaan Brunei. Beliau juga merupakan seorang Manteri, iaitu golongan pembesar diraja, dengan gelaran 'Pehin Orang Kaya Seri Kerna'.

Nama

Nama penuh beliau dengan terasul yang digunakan dalam persuratan rasmi bahasa Melayu di Brunei ialah 'Yang Berhormat Pehin Orang Kaya Seri Kerna Dato Seri Setia (Dr.) Haji Awang Abu Bakar bin Haji Apong'. Nama ini juga digunakan dalam persuratan bahasa Inggeris tempatan.
Langkapjaya

Poskod

Poskod yang digunakan di Langkapjaya adalah 43174. Terdapat buah desa di dalam daerah kecamatan Lengkong.
Las Omañas

Las Omañas merupakan sebuah kawasan perbandaran di Sepanyol di León, di komuniti autonomi Castile dan León.
Pesawat udara tanpa pemandu

Pesawat udara tanpa pemandu (bahasa Inggeris: unmanned aerial vehicle, disingkatkan kepada UAV), juga dikenali dengan nama dron, merupakan sejenis pesawat udara yang tidak memerlukan juruterbang untuk mengendalikannya. UAV memiliki dua kelainan: iaitu sama ada yang dikendalikan secara kawalan jauh, atau boleh diterbangkan secara bebas berdasarkan rancangan penerbangan yang sejak awal-awal lagi telah diprogramkan dengan menggunakan sistem automasi dinamik yang sukar. Pada masa sekarang, kebanyakan UAV boleh melaksanakan misi-misi pengawasan dan juga serangan. UAV juga kini semakin banyak digunakan untuk kegunaan awam, seperti memadamkan kebakaran. UAV sering kali digunakan di dalam misi-misi yang sangat "bosan, kotor, atau berbahaya" untuk sesebuah pesawat yang berpemandu.

Pengenalan

Terdapat pelbagai jenis bentuk, saiz, tatarajah dan ciri-ciri sesebuah UAV. Untuk kegunaan rencana ini dan bagi membezakan UAV dengan peluru berpandu, UAV ditakrifkan sebagai berupaya dikawal dan dikekalkan, penerbangan separas dan dikuasai oleh sebuah enjin jet atau enjin salingan. Peluru berpandu krus tidak diklaskan sebagai sebuah UAV kerana sepertimana peluru berpandu yang lain, kenderaan ini sendiri merupakan sejenis senjata yang tidak boleh digunakan semula, meskipun dalam sesetengah kes ia tidak berpemandu dan dikendalikan secara kawalan jauh.
Singkatan UAV boleh dikembangkan dalam beberapa kes kepada "Sistem Pesawat Udara Tanpa Pemandu" (unmanned-aircraft vehicle system, UAVS). Pentadbiran Penerbangan Persekutuan menerima kelas generik Sistem Pesawat Udara Tanpa Pemandu (unmanned aircraft system, UAS) yang pada asalnya diperkenalkan oleh Tentera Laut A.S. bagi menggambarkan fakta bahawa UAV bukan semata-mata merupakan sebuah pesawat, tetapi sistem, termasuk stesyen darat dan unsur-unsur lain.
Sejarah Nusantara

Sejarah Nusantara ialah peristiwa-peristiwa dan kerajaan-kerajaan yang berdiri di Nusantara atau Dunia Melayu sebelum penubuhan Malaysia, Singapura, Brunei, Filipina, dan Republik Indonesia. Umumnya, sejarah rantau ini dibahagikan kepada zaman purba atau prasejarah, zaman kerajaan Hindu Buddha, zaman kerajaan Islam dan akhirnya zaman kolonial. Selepas zaman kolonial, Nusantara berpecah kepada beberapa negara iaitu Brunei, Filipina, Indonesia, Malaysia,Singapura dan Timor Timur.

Zaman prasejarah

Penghijrahan manusia purba masuk ke wilayah Nusantara terjadi antara 100,000 – 160,000 tahun yang lalu sebagai sebahagian penghijrahan "keluar dari Afrika". Selanjutnya, kira-kira Abad ke-20 SM, 2000 SM, penghijrahan besar-besaran masuk ke Kepulauan Nusantara dilakukan oleh ras (keturunan) Austronesia dari Yunnan dan mereka menjadi nenek moyang kepada suku-suku di wilayah Nusantara barat. Mereka datang dalam dua gelombang, iaitu sekitar tahun 2500 SM dan 1500 SM.
Bangsa nenek moyang ini telah memiliki peradaban yang cukup baik. Mereka faham akan cara bertani yang lebih baik, ilmu pelayaran bahkan astronomi. Mereka juga sudah memiliki sistem tata pemerintahan sederhana serta memiliki pemimpin (raja kecil). Kedatangan pendatang-pendatang dari India pada abad-abad akhir sebelum masihi memperkenalkan sistem tata pemerintahan yang lebih maju (kerajaan) kepada mereka.
Pekan Beserah

Pentadbiran

Pekan Beserah merupakan salah sebuah mukim yang terdapat dalam negara Pahang, dan juga merupakan satu dari mukim yang terletak dalam pentadbiran Daerah Kuantan.
Masjid Al-Rabbaniah

Masjid Al-Rabbaniah merupakan sebuah masjid yang terletak di Ayer Tawar, Manjung, Perak Darul Ridzuan.
Tehsil

tehsil atau tahsil/tahasil (Bahasa Hindi: तहसील, Bahasa Panjabi: ਤਹਿਸੀਲ, Bahasa Telugu: తహశీల్, Urdu: تحصیل‎), juga dikenali sebagai taluk (atau taluq/taluka ()) atau mandal, merupakan divisi pentadbiran bagi sesetengah negeri di Asia Tenggara. Ia biasanya merupakan kawasan dengan bandar atau pekan yang bertugas sebagai pusat pentadbiran, dengan kemungkinan bandar tambahan, dan biasanya sejumlah kampong. Istilah ini di India telah menggantikan istilah pembahagian geografi sebelumnya, seperti pargana, pergunnah dan thannah, yang digunakan di bawah Kesultanan Delhi dan Raj British.
Sebagai entiti kerajaan tempatan, pejabat tahsil (Panchayat Samiti) mengamalkan kuasa kewangan dan pentadbiran awam tertentu pada bandar dan perbandaran dalam bidang kuasanya. Ia merupakan puncak agensi kerajaan bagi rekod tanah dan perkara berkait pentadbiran. Ketua pegawai dikenali sebagai tahsildar atau, secara tidak rasmi, talukdar atau taluka muktiarkar atau Tehsildar. Taluk atau Tehsil boleh dikatakan sebagai daerah kecil dalam konteks di India ( Bharat ). Dalam hal tertentu, tehsils dikenali sebagai "blok" (blok persekutuan Panchayat).
Sungguhpun ia mungkin kadang-kala berkongsi kawasan yang sama dengan pecah bahagian pembahagian pendapatan, yang dikenali sebagai blok pendapatan, kedua-dua adalah berbeza. Sebagai contoh, daerah Raipur di negeri Chhattisgarh merupakan pentadbiran dibahagikan kepada 13 tehsil dan 15 blok hasil.  Sungguhpun begitu, kedua-dua sering sama.
Tehsil/tahsil dan taluka dan variannya sering digunakan sebagai perkataan Inggeris tanpa terjemahan selanjutnya. Disebabkan istilah ini tidak biasa bagi penutur Bahasa Inggeris di luar benua , perkataan kounti kadang-kadang diberikan sebagai gloseri, atas dasar bahawa tahsil, seperti daerah, adalah satu unit pentadbiran hierarki lebih tinggi berbanding bandar tempatan, pekan, atau kampung, tetapi rendah pada negeri yang lebih besar atau wilayah. India dan Pakistan mempunyai taraf hierarki yang perantaraan (atau lebih daripada satu, sekurang-kurangnya bagi di bahagian-bahagian tertentu di India): dan daerah, juga kadang-kadang diterjemahkan sebagai county. Dalam kedua kes tiada analogi yang sangat tepat.
Kari

Peristilahan

Istilah "curry" dalam bahasa Inggeris berasal daripada perkataan bahasa Tamil yang merujuk kepada mana-mana satu hidangan sampingan yang dimakan bersama-sama dengan nasi.  Selain itu, daun kari yang dikenali dalam bahasa Tamil sebagai 'karuvapillai' (secara harfiahnya bermaksud "daun hitam") digunakan dalam berbagai-bagai hidangan umum di India Selatan yang diperbuat daripada sayur-sayuran atau daging dan biasanya, dimakan dengan nasi. 
Istilah curry (yang bermaksud "rendidih") wujud dalam bahasa Inggeris sebelum ketibaan pedagang-pedagang British ke subbenua India, dan mungkin dipergunakan oleh mereka untuk merujuk kepada sebarang hidangan yang dianggap mereka seolah-olah rendidih. Istilah ini kini digunakan dengan lebih longgar, khususnya di dunia Barat untuk merujuk kepada hampir semua hidangan berasaskan sos dan rempah yang dimasak dengan berbagai-bagai gaya Asia Selatan dan Asia Tenggara. Di Kerala, walaupun setiap kari mempunyai nama yang khusus, namun setiap hidangan sampingan masih dirujuk sebagai "kari" secara kelaziman sejarah.
Bukannya semua kari diperbuat daripada serbuk kari. Di India, perkataan "kari" sering digunakan bahasa-bahasa India Selatan seperti bahasa Tamil, tetapi istilah ini jarang digunakan di India Utara. Di bahagian-bahagian utara India, kebanyakan hidangan yang merangkumi lentil dipanggil dal, atau dirujuk dengan nama yang berkait dengan rempah yang dipergunakan untuk menyediakannya. Serupa juga, daging atau sayur diberikan nama-nama yang khusus yang menunjukkan cara memasaknya atau rempah-rempah yang digunakan. Terdapat satu hidangan masakan India Utara dan Pakistan yang diberikan nama "kari" atau khadi yang menggunakan yogurt, minyak sapi, dan besan. Secara ironi, hidangan ini tidak dikenali secara meluas di luar Pakistan dan India.
Hidangan-hidangan Bengal yang dikenali sebagai "Torkari" yang merupakan sayur-sayuran yang direndidh atau dikeringkan di dalam kuah merupakan lagi satu sumber yang mungkin untuk perkataan "curry" dalam bahasa Inggeris kerana pendudukan British di India bermula di Bengal sebelum Madras. Lagi satu teori adalah bahawa kata dasar untuk kari, iaitu "Kadahi" atau Karahi," merujuk kepada periuk yang digunakan di dalam dapur India.
10 Zulhijah

10 Zulhijah ialah hari ke-10 bulan ke-12 dalam Takwim Hijrah. Hari Raya Aidiladha atau Hari Raya Korban disambut hari ini pada setiap tahun. Mereka yang naik haji akan menunaikan Tawaf Ifadhah pada hari ini.
Batu bersurat Ngadoman

Batu bersurat Ngadoman dijumpai di perkampungan Ngadoman, dekat Salatiga, Jawa Tengah. Batu bersurat ini penting karena berkemungkinan besar merupakan perantara antara aksara Kawi dengan aksara Buda.
Horst Ludwig Störmer

Horst Ludwig Störmer (lahir 6 April 1949) ialah seorang ahli fizik Amerika, penerima Nobel dan profesor emeritus di Universiti Columbia. Beliau telah dianugerahkan Hadiah Nobel dalam Fizik 1998 bersama Daniel Tsui dan Robert Laughlin "untuk penemuan mereka bentuk cecair kuantum baru dengan kegagahan yang dibebankan secara pecahan" (kesan kuantum kuantum pecahan). Beliau dan Tsui bekerja di Bell Labs pada saat eksperimen yang dikutip oleh jawatankuasa Nobel.
Mâcon

Mâcon ialah komun di jabatan Saône-et-Loire dan di kawasan Bourgogne di timur Perancis.
Geylang

Asal kata

Kata Geylang ditemukan dalam sejarah awal Temasik. Dalam buku "penjajah YAHUDI"Jackson dan Franklin, ditemu dalam buku John Crawfurd tahun 1828, Geylang muncul sebagai sungai, ditafsir di peta sebagai R. Gilang.Kata Geylang berasal dari Bahasa Melayu, dan jangka perubahan dari kata kilang.Ini kerana banyaknya pembuatan pemrosesan untuk perladangan kelapa sertaserai di kawasan ini,dan ini boleh terjadi kerana kilang atau gudang itu berjalan pada perladangan kelapa untuk menghasilkan minyak dari kelapa.
Kata lain berkaitan dengan orang suku gallang yang galak,salah satu dari banyakorang laut yang tinggal di ,pesisir,tepian pantai serta sungai di Pulau Temasik. Orang gallang terkenal dengan perompakan dan penjarahannya atas kapal layar atau "tongkang" bernasib malang di laut sekitar pulau-pulau.

Sejarah

Tempat ini telah menjadi pusat masyarakat Orang Melayu Temasik sejak orang Melayu juga suku Orang Laut mendiami setelah Penjajah"YAHUDI"Inggeris membakar dan menghalau kampung terapungnya di kuala Sungai Temasik pada kurun 19. Dari 1800-an,kawasan ini juga menjadi tempat berkumpul Masyarakat Melayu, Arab serta yang beragama Islam,khas utama dari keluarga As-Saguff, Al-Kaff dan Al-Junaid.Pada 1930, beberapa kawasan utama Masyarakat Melayu dibentuk,seperti Kampung Melayu, kemudian menjadi kini Geylang Serai.Kemajuan masa konon disebut Malay Village  oleh "CINA KOMUNIS" dicipta untuk meniru peninggalan pemukiman tua ini...

Geylang kini

Sebahagian tak tersentuh projek dan pengembangan kota dan sebegitu jauh terhindar dari proses gentrifikasi yang telah mengubah wajah Singapura sejak 1970-an, gabungan pemandangan rumah toko, hari yang ribut, serta kehidupan malam Geylang, termasuk distrik remang-remang (rasmi), permukiman pekerja asing, dan lounge karaoke menyediakan pandangan alternatif dari unsur sisa Singapura modern yang umumnya tak dimiliki. Ruko sepanjang Geylang Road dilindungi dari pengembangan, dan beberapa restoran terkenal telah tumbuh sepanjang jalanan utama.

Kemudahan Pengangkutan

Untuk ke Jalan Geylang,beberapa hentianMRT di sekitarnya seperti Hentian MRT Al-Junaid, Hentian MRT Kalang serta Payar Lebar.Serta Hentian Bas Geylang, Lorong 1,berhampiran di kawasan rencana Kallang.
Perang Lubnan 1982

Perang Lubnan 1982 (Bahasa Ibrani: מלחמת לבנון, Milhemet Levanon), (Bahasa Arab: الإجتياح‎, Al-Ijtīāḥ, "Serangan") merupakan sebuah peperangan di antara Israel dan Lubnan yang terjadi pada 6 Jun 1982 apabila Pasukan Pertahanan Israel menyerang Lubnan Selatan. Kerajaan Israel melancarkan serangan ini sebagai tindak balas dari usaha pembunuhan duta besar Israel ke United Kingdom, Shlomo Argov oleh Pertubuhan Abu Nidal.
Selepas menyerang PLO, selain angkatan tentera Syria dan Muslim Lubnan, Israel turut menduduki selatan Lubnan.

Latar belakang

Setelah perang antara Arab dan Israel pada tahun 1948, Lubnan menjadi tempat tinggal untuk lebih dari 110,000 penduduk Palestin yang lari dari rumah mereka di Israel kini. Pada tahun 1970 dan 1971, PLO ikut serta dalam usaha untuk menjatuhkan kekuasaan raja Jordan, di mana membuat sejumlah besar dari pejuang dan penduduk Palestin berpindah ke Lubnan. Pada tahun 1975, terdapat lebih dari 300,000 pengungsi, membuat PLO menjadi pasukan kuat dan memainkan peranan penting dalam Perang Saudara Lubnan. Kekacauan yang berlanjutan antara Israel dan PLO dari tahun 1968, membuat terjadinya Operasi Litani.
Chulabhorn Walailak

Pendidikan

Chulabhorn telah menuntut dalam bidang kimia dan menamatkan pengajiannya pada 1979 di Universiti Kasetsart dengan ijazah sarjana muda. Beliau kemudian melanjutkan pengajiannya di peringkat kedoktoran dalam bidang sains di Universiti Mahidol pada 1985.
Chulabhorn merupakan seorang pensyarah tamu dalam bidang kimia di Universiti Mahidol dan juga memegang jawatan presiden di Institut Penyelidikan Chulabhorn. Beliau juga pernah dianugerahkan dengan Pingat Einstein UNESCO  sebagai penghargaan atas usaha mempelopori kerjasama saintifik pada 1986. Chulabhorn juga merupakan orang Asia pertama yang dijemput untuk menganggotai Royal Society of Chemistry di United Kingdom sebagai Anggota Kehormat.
Zoya Akhtar

Penampilan lain

Beliau muncul dalam rancangan amal Hari Valentine Kaun Banega Crorepati bersama adiknya, Farhan Akhtar. Beliau juga muncul dalam peranan yang singkat seperti Courtesan Rekha Rasa Devi di Kama Sutra: A Tale of Love.
Kota Lukut

Kota Lukut ialah sebuah kota di Lukut, Negeri Sembilan yang dibina oleh Raja Jumaat ibni Raja Jaafar pada 1847 ketika pemerintahan Sultan Selangor yang ketiga iaitu Sultan Muhammad Shah (1826-1857). Kota ini terletak di atas bukit yang dinamakan Bukit Gajah Mati atau disebut juga sebagai "Bukit Raja", ketika itu dalam pemerintahan Selangor.
Kota yang berbentuk empat segi bujur yang berukuran lebih kurang 200 meter panjang dan 170 meter lebar ini dikelilingi parit yang dipasang dengan ranjau yang mempunyai kedalaman di antara tiga hingga lima meter dalam. Dari atas kota, boleh dilihat pemandangan Sungai Lukut, Selat Melaka dan kawasan sekitarnya.
Semasa Raja Bot bin Raja Jumaat memerintah, banyak tentangan dihadapi daripada musuh terutama daripada Raja Sulaiman (Sungai Raya) yang enggan tunduk kepadanya. Kota Lukut diperbesarkan dan diperkuatkan dengan kawalan 30 orang askar Arab bagi menghadapi sebarang serangan musuh.
Kegawatan politik dan kekacauan yang berlaku ketika itu akhirnya melemahkan kewangan Lukut dan sedikit demi sedikit menghakis kemasyhuran Lukut.
Kini terdapat sebuah muzium di kaki bukit berhampiran kota ini yang dinamakan Muzium Lukut.
Les Cabanyes

Les Cabanyes merupakan sebuah kawasan perbandaran yang terletak di Sepanyol dalam daerah Alt Penedès, wilayah Catalonia.
Kampung Panglima

Poskod

Poskod yang digunakan di Kampung Panglima, Kuala Terengganu, Terengganu ialah 20000.
Koharu Kusumi

Biografi

Menyertai Morning Musume pada 2005 sebagai ahli Generasi ke-7. Telah menjadi ahli kumpulan Hello! Project kickbase Metro Rabbits H.P. sejak penubuhannya pada awal 2006 sehingga April 2006.Melakonkan suara Tsukishima Kirari,watak utama di dalam anime Kirarin Revolution(きらりん☆レボリューション, Kirarin Revolution).
Pada awal 2007,dia dipilih sebagai salah satu ahli Morning Musume Tanjou 10nen Kinentai (モーニング娘。誕生10年記念隊, Morning Musume Tanjou 10 Nen Kinentai),yang ditubuhkan oleh Tsunku sempena meraikan 10 tahun kegemilangan Morning Musume.Morning Musume Tanjou 10nen Kinentai disertai oleh Iida Kaori, Abe Natsumi,Goto Maki dan Niigaki Risa.Single pertama mereka, Bokura ga Ikiru MY ASIA (僕らが生きるMy Asia, Bokura ga Ikiru My Asia) telah dipasarkan pada 24 Januari 2007. Single kedua mereka,Itoshiki Tomo e (愛しき悪友へ,Itoshiki Tomo he) telah dipasarkan pada 8 Ogos,2007.
Pada 6 Disember 2009, beliau telah lulus dari Morning Musume dan Hello! Project untuk mengejar cita-citanya sebagai seorang model.
Yemmiganur

Demografi 2001

Menurut bancian India pada tahun 2001, Yemmiganur memiliki bilangan penduduk seramai 76,428. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Yemmiganur memiliki kadar pendidikan (kebolehan membaca) 50%, di bawah kadar purata kebangsaan 59.5%; dengan 62% lelaki dan 38% wanita mampu membaca. 14% dari populasi berusia di bawah 6 tahun. (2001)
Masjid Al-Muhsinin

Latar belakang

Masjid Al-Muhsinin terletak di kedudukan Latitud 3 darjah, 0 minit, 58 saat Utara dan Longitud 101 darjah, 29 minit, 17 saat Timur. Arah kiblatnya adalah pada 292 darjah, 37minit, 24 saat.